laion/Wikipedia-Exotic huggingface dataset:
דניאל אפרייה

דניאל אפרייה ברנייה (באנגלית: Daniel Afriyie Barnieh; נולד ב-26 ביוני 2001 בקומאסי שבגאנה) הוא כדורגלן גנאי המשחק בעמדת קשר הכנף בקבוצת אקרה הארטס אוף אוק מליגת העל הגאנאית ובנבחרת גאנה. אפרייה החל את הקריירה המקצוענית שלו ברהימו מליגת העל הבורקינאית. ב-15 בינואר 2020 חתם על חוזה לשלוש עונות באקרה הארטס אוף אוק מליגת העל הגאנאית. ב-10 ביוני 2022 ערך אפרייה את הופעת הבכורה שלו בנבחרת גאנה, בהפסד 1–4 לנבחרת יפן במסגרת חצי גמר גביע קירין 2022. נכלל בסגל נבחרת גאנה לטורניר מונדיאל 2022. רהימו אליפות בורקינה פאסו (1): 2018/2019 אקרה הארטס אוף אוק אליפות גאנה (1): 2020/2021 הגביע הגאנאי (1): 2021 הסופר קאפ הגאנאי (1): 2021 גביע הנשיא (1): 2022 נבחרת גאנה עד גיל 20 גביע אפריקה לאומות עד גיל 20 (1): 2021 דניאל אפרייה, באתר Transfermarkt דניאל אפרייה, באתר Soccerway דניאל אפרייה, באתר WorldFootball.net דניאל אפרייה, באתר National Football Teams דניאל אפרייה, באתר FootballDatabase.eu https://globalsportsarchive.com/people/soccer/daniel-afriyie-barnieh/379622/ Hearts of Oak sign highly-rated striker Daniel Barnieh Afriyie באתר Football Made In Ghana, ‏ 15 בינואר 2020 (באנגלית) Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית)
דניס אנקרומה-קורסה

דניס קודוו אנקרומה-קורסה (באנגלית: Dennis Kodwo Nkrumah-Korsah; נולד ב-25 בפברואר 1996 בגאנה) הוא כדורגלן גנאי המשחק בעמדת המגן השמאלי בקבוצת אקרה הארטס אוף אוק מליגת העל הגאנאית ובנבחרת גאנה. אנקרומה-קורסה החל את הקריירה המקצוענית שלו באבוסואה דווארפס מליגת העל הגאנאית. ב-1 בפברואר 2022 חתם באקרה הארטס אוף אוק, גם היא מליגת העל הגאנאית. ב-10 ביוני 2022 ערך אנקרומה-קורסה את הופעת הבכורה שלו בנבחרת גאנה, בהפסד 1–4 לנבחרת יפן במסגרת חצי גמר גביע קירין 2022. דניס אנקרומה-קורסה, באתר Transfermarkt דניס אנקרומה-קורסה, באתר Soccerway דניס אנקרומה-קורסה, באתר FootballDatabase.eu https://globalsportsarchive.com/people/soccer/dennis-nkrumah-korsah/112923/ ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניס אנקרומה-קורסה".
דניס אקרט

דניס-יראי אקרט איינסה (בגרמנית: Dennis-Yerai Eckert Ayensa; נולד ב-9 בינואר 1997 בבון שבגרמניה) הוא כדורגלן גרמני המשחק בעמדת החלוץ בקבוצת רויאל אוניון סן-ז'ילואז מליגת העל הבלגית. אקרט נולד בבון שבגרמניה, וגדל במחלקות הנוער של SC פולהיים, פ.צ. קלן, אלמניה אאכן ובורוסיה מנשנגלדבך. הוא החל את הקריירה המקצוענית שלו בקבוצות המילואים של בורוסיה מנשנגלדבך ושל סלטה ויגו. ב-18 באוגוסט 2018 ערך אקרט את הופעת הבכורה שלו בקבוצה הראשונה של סלטה ויגו, בתיקו 1-1 נגד אספניול במסגרת המחזור הראשון בלה ליגה לעונת 2018/2019. בסך הכל ערך תשע הופעות ליגה במדי המועדון. ב-31 בינואר 2019 הושאל אקרט למשך חצי עונה לאקסלסיור רוטרדם מליגת העל ההולנדית. ב-3 בפברואר ערך את הופעת הבכורה שלו במועדון, בניצחון 2-1 על פיינורד במסגרת המחזור ה-20 בליגה לעונת 2018/2019. ב-17 בפברואר הבקיע את שער הבכורה שלו במועדון, בניצחון 2-1 על אמן במסגרת המחזור ה-22 בליגה. בסך הכל ערך אקרט 12 הופעות ליגה במשך תקופת ההשאלה, בהן הבקיע שני שערים. ב-2 בספטמבר 2019 חתם אקרט באינגולשטאדט 04 מהליגה הגרמנית השלישית. בשתי העונות הראשונות שלו במועדון ערך אקרט 54 הופעות ליגה, בהן הבקיע 23 שערים. בתום עונת 2020/2021 העפיל אקרט עם קבוצתו לבונדסליגה השנייה, במסגרתה ערך אקרט 24 הופעות ליגה והבקיע שני שערים בעונת 2021/2022. ב-20 ביוני 2022 חתם אקרט ברויאל אוניון סן-ז'ילואז, סגנית אלופת ליגת העל הבלגית. מדיה וקבצים בנושא דניס אקרט בוויקישיתוף דניס אקרט, באתר Transfermarkt דניס אקרט, באתר Soccerway דניס אקרט, באתר BDFutbol דניס אקרט, באתר WorldFootball.net דניס אקרט, באתר FootballDatabase.eu DENNIS ECKERT, CEDIDO AL SBV EXCELSIOR DE LA EREDIVISIE באתר הרשמי של סלטה ויגו, 31 בינואר 2019 (בספרדית) ECKERT AYENSA KOMMT, KERSCHBAUMER GEHT: FCI-PERSONALPLANUNGEN ABGESCHLOSSEN באתר הרשמי של אינגולשטאדט 04, 2 בספטמבר 2019 (בגרמנית)
Wiz

האם התכוונתם ל... Wiz (חברה) – חברה ישראלית לאבטחת ענן מחשוב WIZ (כתב עת) – כתב עת ישראלי שעסק במשחקי מחשב וקונסולות משחק, אינטרנט ומשחקי תפקידים WIZ! – ערוץ טלוויזיה של קבוצת הופ! המותאם לגילאי 6–11 ויז אייר – חברת תעופה הונגרית הקוסם (סרט) – סרט הרפתקאות מוזיקלי אמריקאי, שנקרא במקור The Wiz וייז
מדור פיות

מדור פיות הוא אלבום אולפן של המוזיקאי והזמר הישראלי רמי פורטיס, אשר יצא ב-29 באוגוסט 2017. האלבום יצא בפורמט דיגיטלי, בתקליטור ועל גבי תקליט ויניל. הסינגל הראשון מתוך האלבום, "הצדפה המהבהבת", יצא ב-18 ביוני 2017. הסינגל השני, "סאניאסי", יצא ב-12 באוגוסט 2017. הופעת הבכורה נערכה ב-8 בספטמבר 2017 במלון אלמא בזכרון יעקב. מופע ההשקה נערך ב-14 בדצמבר 2017 במועדון הבארבי בתל אביב. באלבום פורטיס משתף פעולה בין היתר עם: עומר ג'ו נווה: גיטרות, קולות, קלידים, אלקטרוניקה ובס דני עבר הדני: קלידים, קולות ובס גיא פורטיס: גיטרות וקולות איתן רז: תופים נעה אילי: צ'לו וקולות ברי סחרוף: קלידים ושירה (ברצועות 4, 7) מילות השירים נכתבו על ידי רמי פורטיס.
גאורגי פירינסקי

גאורגי גאורגייב פירינסקי (בבולגרית: Георги Георгиев Пирински;‏ נולד ב-10 בספטמבר 1948, ניו יורק, ארצות הברית) הוא פוליטיקאי, וכלכלן בולגרי יהודי, אשר בין 1995–1996 כיהן כשר החוץ של בולגריה בממשלתו של ז'אן וידנוב. כמו כן כיהן פעמיים כסגן ראש ממשלה בממשלותיהם של גאורגי אטנסוב ואנדריי לוקאנוב. גאורגי פירינסקי נולד בניו יורק למשפחת גולים בולגרית, אשר גורשה מבולגריה ב-1953 בתקופת שלטונו של וולקו צ'רבנקוב. אימו הייתה יהודייה. פירינסקי רכש השכלה אקדמית בכלכלה באוניברסיטה לכלכלה לאומית ועולמית בסופיה. הוא הועסק במשרד המסחר של בולגריה והתקדם לתפקיד סגן השר לענייני סחר חוץ. פירינסקי היה מקורב לאנדריי לוקאנוב ורכש השפעה בחוגי המפלגה הקומוניסטית של בולגריה, ובהמשך המפלגה הסוציאליסטית. הוא כיהן כסגן ראש ממשלה בממשלותיהם של גאורגי אטאנסוב ואנדריי לוקאנוב. בהמשך, כיהן כשר החוץ של בולגריה בממשלו של ז'אן ודינוב. בין 2005 ל-2009 היה יושב ראש האספה הלאומית של בולגריה. ב-2014 נבחר לפרלמנט האירופי. פירינסקי נשוי לקלבדיה אילייבה קשבה (בבולגרית: Клавдия Илиева Кашева) ולזוג שני ילדים. מדיה וקבצים בנושא גאורגי פירינסקי בוויקישיתוף מנהיגי בולגריה, באתר zarate.eu (באנגלית).
אילן ליזרוביץ

אילן ליזרוביץ (נולד ב-22 בינואר 1963, כ"ו טבת, ה' תשכ"ג) הוא עיתונאי, יועץ תקשורת ודובר, ומחנך ישראלי. נולד בשנת 1963 בבני ברק. התחנך בתיכון 'רמז' והתמחה במגמת ביולוגיה. לאחר סיום לימודיו התגייס לחיל הנח"ל במסגרת הגרעין בקיבוץ שמיר, והעביר את שירותו כחייל סדיר בלבנון ולאחר מכן במילואים בחיל התותחנים בשטחים במהלך ימי האינתיפאדה הראשונה. לאחר מכן, החל לשרת ביחידת דובר צה"ל, שם התמחה בהעברת סדנאות עמידה מול מצלמה לבכירי צה"ל. בתום שירותו הצבאי, למד לתואר ראשון במדעי המדינה, סוציולוגיה ואנתרופולוגיה באוניברסיטת חיפה, ולאחר מכן, למד לתואר שני בתקשורת ועיתונות באוניברסיטה העברית. במקביל ללימודים אלו, החל לעבוד ככתב בקול ישראל בנושאי כלכלה, ספורט ופוליטיקה ואחרים. בינואר 1994, הצטרף לחברת החדשות של ערוץ 2, שהייתה אז בחודשיה הראשונים, ושימש בה ככתב שטח במשך יותר מ-16 שנים. ליזרוביץ סיקר בעיקר את תחומי ההתיישבות ביש"ע וכן את תחום הכלכלה, ובלט בעת שדיווח חדשות לבקרים את אירועי האינתיפאדה השנייה ואת הליך ההתנתקות מרצועת עזה. לאחריה, החל ליזרוביץ להרצות על התהליך בפני סטודנטים וחברי קהילות יהודיות ופלסטיניות בארצות הברית מטעם חברת החדשות של ערוץ 2. בשנת 2004, עבר ליזרוביץ השתלמות בת חודש באטלנטה, במהלכה סיקר את מערכת הבחירות הנשיאותית בין ג'ורג' בוש הבן לג'ון קרי. בשנת 2009, פרש ליזרוביץ מתחום העיתונאות והחל לכהן כיועץ תקשורת של שר התחבורה, ישראל כ"ץ עד לשנת 2011. בשנת 2012, עבר לשמש כדובר חברת נתיבי תחבורה עירוניים, האמונה על הקמת הרכבת הקלה בגוש דן. בשנת 2016, שימש כמנהל השיווק של חברת 'קומפדיה' המפתחת מוצרי מציאות מדומה ורבודה עבור צה"ל, המשטרה, משרד החינוך ותעשיות אחרות. בשנת 2018, חזר ליזרוביץ לעולם החדשותי בתור כתב ועורך כלכלי בעיתון 'ישראל היום'. כשנה לאחר מכן, התמחה כמדריך טיולים בחו"ל והחל להדריך טיולי קבוצות מאורגנים בגאורגיה, רוסיה ויעדים נוספים. עם פרוץ מגפת הקורונה בשנת 2020, ליזרוביץ החל את לימודיו לתעודת הוראה כחלק מתוכנית להסבת אקדמאים בסמינר הקיבוצים. לאחר סיום לימודיו, לימד בבית ספר יסודי ובחטיבת ביניים ברמת השרון, היסטוריה, אזרחות וחינוך פיננסי וזאת בנוסף להיותו מחנך. היה מורה לגאוגרפיה, תנ"ך ותקשורת בתיכון "אהל שם" ברמת גן, וכיום הוא מורה לגאוגרפיה בתיכון חדש הרצליה. ליזרוביץ משמש כמרצה לתקשורת, פרסום ועמידה מול מצלמה בבחוג לתקשורת באוניברסיטת תל אביב, ובמספר מכללות, בתי ספר, ארגונים ומוסדות. ליזרוביץ' מתגורר ברמת השרון, נשוי לסמדר ואב לשלושה ילדים. אילן ליזרוביץ', באתר mako אודי גפן, איך עושה מתנחל?, באתר www.makorrishon.co.il, ‏8 ביולי 2004 אייל אברהמי, אוכלים מכף ידם, באתר העין השביעית, 1 במאי 2005 ענת קם‏, ליזרוביץ' עוזב את חדשות 2, באתר וואלה, 20 באוקטובר 2009 דניאל שמיל, אילן ליזרוביץ' מונה לתפקיד דובר נת"ע, באתר TheMarker‏, 7 במרץ 2012 אלכסנדר כץ, איזה קאמבק: ליזרוביץ חוזר לעיתונות ומצטרף לישראל היום, באתר אייס, 3 בינואר 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אילן ליזרוביץ".
ג'יימס האקר

ג'יימס האקר (באנגלית: James Hecker) הוא קצין בדרגת גנרל בחיל האוויר של ארצות הברית המכהן כמפקד כוחות האוויר של ארצות הברית באירופה ובאפריקה. האקר סיים ב-1989 לימודי תואר ראשון באקדמיית חיל האוויר של ארצות הברית. הוא עבר קורס טיס והוכשר כטייס F-15. שירת כטייס קרב, מדריך טיסה וטייס ניסוי. בשנת 2000 מונה לקצין קישור לסנאט במחלקת חיל האוויר ושירת בתפקיד במהלך פיגועי 11 בספטמבר, לאחר מכן שירת בלשכת הסנאטור טרנט לוט. באוקטובר 2004 מונה למפקד טייסת הקרב ה-27. ביולי 2007 מונה למפקד להק המבצעים של הכנף השלישית. ביולי 2009 מונה לקצין המבצעים של פיקוד כוחות ארצות הברית ביפן. בעקבות רעידת האדמה והצונאמי בסנדאי היה האקר אחראי לתיאום הסיוע ההומניטרי (צבאי ואזרחי) של ארצות הברית ליפן. ביוני 2011 מונה למפקד כנף 432 המפעילה כלי טיס בלתי מאוישים. במאי 2013 מונה למפקד כנף 18 ביפן. באפריל 2015 מונה לראש אגף התכנון בפיקוד הקרב של חיל האוויר. ביוני 2015 מונה למפקד חיל האוויר ה-19. באפריל 2017 מונה למפקד כוח המשימה של פיקוד מרכז באפגניסטן. ביולי 2018 מונה לסגן ראש אגף המבצעים במטות המשולבים. בנובמבר 2019 מונה למפקד ונשיא אוניברסיטת חיל האוויר. ביוני 2022 הועלה לדרגת גנרל ומונה למפקד כוחות האוויר של ארצות הברית באירופה ובאפריקה. במהלך שירותו צבר מעל 3,600 שעות טיסה על מטוסי F-15,‏ T-38 טאלון, F-22, ססנה 208 קרוואן, מסוקי HH-60 Pave Hawk וכטמ"ם MQ-1 פרדטור. הוא ביצע גיחות מבצעיות במהלך השלטת אזור אסור לטיסה בעיראק, במהלך מבצע כוח מאוחד ובמלחמת אפגניסטן. האקר בעל תואר שני באווירונאוטיקה מאוניברסיטת אמברי-רידל, תואר שני באסטרטגיה מאוניברסיטת חיל האוויר, ובוגר קורס קצינים בכירים מהאוניברסיטה לביטחון לאומי. מדיה וקבצים בנושא ג'יימס האקר בוויקישיתוף ביוגרפיה באתר חיל האוויר של ארצות הברית TRIBUTE TO LIEUTENANT COLONEL JAMES B. HECKER, U.S. AIR FORCE, אתר הקונגרס של ארצות הברית
משה הגולה מקיוב (הראשון)

רבי משה הגולה מקיוב היה רב בתקופת הראשונים, מתלמידי רבנו תם. עמד בקשרי מכתבים עם רבי שמואל בן עלי ראש ישיבת בגדד. רבי משה נולד בקייב והוא החכם התלמודי היחיד שחי בה בתקופה זו, אברהם אפשטיין שיער שעזב את מזרח אירופה לאחר גירוש היהודים מקייב ב-1124, אפרים אלימלך אורבך דחה את דבריו בטענה שהיה תלמיד רבנו תם ובשנה זו רבנו תם היה עדיין צעיר, רמי ריינר הוסיף על טענה זו שלא סביר ששמעו של רבנו תם הגיע למזרח אירופה לפני שנות הארבעים של המאה ה-12. רבי משה התכתב עם רבי שמואל בן עלי ראש ישיבת בגדד וקבל ממנו גרסאות ישנות של התלמוד בבלי ושמועות הלכתיות שונות. רבי משה דן בסוגיית ביטול חמץ ברוב עם רבי שמואל בן עלי ורבנו תם. בעקבות כך, שיער רמי ריינר שלימודו אצל רבנו תם היה בשנות החמישים, משום שבשנים אלו עסק רבנו תם בסוגיות אלו באופן אינטנסיבי ואף התפלמס עליהם עם רבנו משולם והראב"ן. ישראל תא-שמע סבר שאת התכתבותו עם בן עלי קיים בעת שהותו בצרפת, ריינר חלק על דבריו וטען שהיה זה לאחר ששב לקייב. הלכות בשם רבנו תם שנמסרו בשמו קיימות בדין יין נסך, בדין ביטול חמץ בשישים, בשם רבי שמואל בן עלי מובאת ממנו שומעה בנושא טענת "מאיס עלי" בכתובת אישה, ובשאלה האם חליצה קודמת או שמא ייבום קודם. אברהם (רמי) ריינר, ‏רבינו תם ורבותיו הצרפתים ותלמידיו בני אשכנז, עבודה לתואר שני, האוניברסיטה העברית 1997, עמ' 130–133, באתר Academia.edu אברהם אפשטיין, תולדות חייו, מאנטסשריפט, חלק ל"ט צד 511 וחלק מ' צד 135. ישראל תא-שמע, 'לתולדות היהודים בפולין במאות הי"ב-י"ג', ציון נג עמ' 351 הערה 16 (המאמר זמין לצפייה במאגר JSTOR לאחר הרשמה) אברהם אפשטיין, תולדות חייו, מאנטסשריפט, חלק ל"ט צד 511 וחלק מ' צד 135 כן הוסיף שלא ידוע גירוש יהודים בשנה זו, אלא רק שרפה גדולה בקייב. אפרים אלימלך אורבך, בעלי התוספות, מוסד ביאליק עמ' 225. ספר הישר חלק החידושים תשכח שו"ת מהר"ם ד"ב סימן תצד - מהר"ם ד"ל סימן תמג רבי יהודה בן קלונימוס משפיירא, ערכי תנאים ואמוראים, מהדורת בלוי, ניו יורק תשנ"ד חלק א עמ' שעג, באתר היברובוקס
Ч

צֵ'ה היא אות באלפבית הקירילי המייצגת עיצור בתר-מכתשי, מחוכך שורק, אטום /ʧ/ אשר דומה לצליל "Ch" באנגלית או "צ" גרושה בעברית (כמו במילה "צ'אט") וצורתה כשל H קטנה בהיפוכה, שגם מזכירה במקצת את הספרה 4. זו האות ה-24 בבולגרית, ה-26 בבלארוסית, ה-25 ברוסית וה-28 באוקראינית. באלפבית הקירילי המוקדם היא נקראה צְ'רב (чрьвь) וערכה המספרי היה 90; אך עם זאת, בווריאנטים מסוימים ערכה המספרי היה 60, במקום האות Ѯ. מדיה וקבצים בנושא Ч בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
סטיוארט מונץ'

סטיוארט מונץ' (באנגלית: Stuart B. Munsch, נולד ב-1962) הוא קצין בדרגת אדמירל בצי ארצות הברית המכהן כמפקד כוחות הצי בפיקוד אירופה ופיקוד אפריקה. מונץ' גדל באוקס שבצפון דקוטה בן להורים מחנכים. ב-1985 סיים לימודי תואר ראשון בהנדסת חשמל באקדמיה הימית של ארצות הברית. במהלך לימודיו היה נשיא המחזור, ספורטאי מצטיין ואלוף המכללות בארצות הברית בקליעה באקדח. הוא זכה במלגת רודס ובמסגרתה סיים תואר שני באוניברסיטת אוקספורד בתוכנית פילוסופיה, כלכלה ומדע המדינה. בתום לימודי התואר שני התגייס לצי ארצות הברית ושירת כקצין בצוללת הטילים הבליסטיים USS Will Rogers (SSBN 659) ובצוללות התקיפה מסדרת לוס אנג'לס USS Jefferson City (SSN 759) ו-USS Tucson (SSN-770). ב-1999 מונה לקצין תכנון בפיקוד האוקיינוס השקט וכעוזר למפקד הפיקוד. בתום תפקידו שימש עוזר מיוחד למזכיר מחלקת החקלאות של ארצות הברית. בשנים 2002 עד 2005 פיקד על צוללת התקיפה USS Albuquerque (SSN 706). לאחר מכן שירת כעוזר צבאי לסגן מזכיר ההגנה וכעוזר לענייני לוחמת צוללות לראש המבצעים הימיים. ב-2008 מונה למפקד פלגה 5, פלגת הפיתוח של הצוללות. ב-2010 מונה לראש ענף אסטרטגיה בפנטגון וראש תחום לוחמת הצוללות. ב-2013 מונה למפקד כוח הצוללות השביעי, הכוח אחראי לצוללות הפועלות במערב האוקיינוס השקט, המפרץ הפרסי, הים האדום, הים הערבי, מפרץ עומן וחלקים מהאוקיינוס ההודי. ב-2015 שב לפנטגון ומונה לעוזר צבאי בכיר לסגן מזכיר ההגנה. ב-2018 מונה לראש אגף מבצעים ותכנון של הצי. ב-2019 ייסד את אגף פיתוח הלחימה בצי ועמד בראשו עד מינוי ב-2020 לראש אגף פיתוח הכוח במטות המשולבים במקום דניאל אודונהיו. ביוני 2022 קודם לדרגת גנרל ומונה למפקד כוחות הצי בפיקוד אירופה ואפריקה. נשוי לאליזבת' ואב לשניים. מדיה וקבצים בנושא סטיוארט מונץ' בוויקישיתוף ביוגרפיה באתר הצי 32 IN U.S. NAMED RHODES SCHOLARS, ניו יורק טיימס, 17 בדצמבר 1984 A Short History Of The National Trophy Individual Pistol Match
אאוסלמו

אאוסלמו (שם מדעי: Eosalmo: מילולית: "סלמון השחר") הוא סוג של דג נכחד ממשפחת הסלמוניים, אשר התקיים במשך אמצע האאוקן של אמריקה הצפונית. ככל הנראה היה הסוג הפרימיטיבי ביותר במשפחתו. ממצאי סלמון זה התגלו בתצורות מאובנים ליד העיירה "סמית'רס" בפרינס ג'ורג' שבקולומביה הבריטית ובוושינגטון. הסוג תואר למדע ב-1977 בידי החוקר מארק וילסון (Mark V.H. Wilson), אשר סיווג אותו כמין יחיד - Eosalmo driftwoodensis. מחקרים של מבנה גופו מראים שהיה קרוב לסוג Thymallus, אף שהיה בעל מאפיינים פרימיטיביים של בני תת-המשפחה Salmoninae, והיה שוכן של מקווי מים מתוקים שאינו נדד לים בדומה למרבית דגי הסלמון, דבר הנלמד ממאובנים של פרטים במגוון גדלים וגילאים. מבנה הלסתות היו רחבות וברובם שטוחות וחסרות שיניים, אך בבסיסם היה שיניים בעלות קצה מחודד. מדיה וקבצים בנושא אאוסלמו בוויקישיתוף אאוסלמו, באתר GBIF (באנגלית) Wilson, MVH (1977). "Middle Eocene freshwater fishes from British Columbia". Life Sciences Contributions, Royal Ontario Museum. 113: 1–66. Wilson, MVH; Li, Guo-Qing (1999). "Osteology and systematic position of the Eocene salmonid †Eosalmo driftwoodensis Wilson from western North America" (PDF). Zoological Journal of the Linnean Society. 99 (125): 279–311. doi:10.1111/j.1096-3642.1999.tb00594.x. Retrieved 2010-01-01
תאוריית האחסון

תאוריית האחסון (באנגלית: Theory of Storage) מתארת תכונות שנצפו בשווקי סחורות: כאשר האספקה הזמינה של הסחורה המדוברת היא גבוהה, והמלאי העובד של הצרכנים המסחריים של אותה סחורה מוחזקת בהתאמה הוא מינימלי, מחירי החוזים העתידיים נוטים להיות בקונטנגו (קונטנגו הוא מצב שבו המחיר העתידי או מחיר הפורוורד של סחורה גבוה ממחיר הספוט הצפוי של החוזה בפדיון. מחיר ספוט הוא המחיר שיש לשלם כדי לרכוש כל נכס שהו, לרבות ניירות ערך, סחורות ומטבעות, באופן מיידי. בשם אחר זהו מחיר מזומן). התנודתיות של מחירי הספוט והחוזים העתידיים נוטה להיות נמוכה, והפרמיות העתידיות עולות עד כדי העלות המלאה של האחסון. כאשר האספקה מצומצמת, ומנהלי רכש בונים רמות מלאי ייצור כדי להבטיח זמינות, המחירים עתידיים נוטים לכיוון "אחורה". אחורנית רגילה, שנקראת לעיתים גם "אחורה", היא מצב השוק שבו המחיר של חוזה עתידי או חוזה קדימה (פורוורד) של סחורה הוא מתחת למחיר הספוט הצפוי במועד פדיון החוזה. התנודתיות של המזומנים והמחירים העתידיים הקרובים עולה ביחס לזו של החוזים העתידיים הרחוקים יותר. תאוריית האחסון פותחה ותוארה במקור על ידי הולברוק וורקינג (אנ') בשנת 1933. היא הורחבה על ידי מיקלוש (ניקולס) קלדור ב-1939 (מי שהציג את הרעיון של תשואת נוחות), על ידי ברנן (Brennan) ב-1958 (שהעריך עקומות ביקוש והיצע לאחסון), על ידי וימאר (Weymar) ב-1968 (שייחס את תשואת הנוחות להסתברות לחוסר או ליציאת מלאי) וכן מאת שוורץ ב-1997 (הדגמת התשואה כתהליך סטוכסטי ממוצע החזר). יציאת מלאי (inventory stockout) מתרחשת כאשר הזמנות הלקוחות עבור מוצר כלשהו עולות על כמות המלאי שנשאר בהישג יד מאותו מוצר. מצב זה נוצר כאשר הביקוש גבוה מהצפוי וכמות מלאי הביטחון הרגיל של המוצר נמוך מכדי למלא את כל ההזמנות. חוסר במלאי יכול להיווצר גם עקב עיכובים בשרשרת האספקה, כמו גם עצירות בתהליך הייצור של החברה (מכל סיבה שהיא: תקלה, מחסור בחומרי גלם, מגפה וכדומה). יציאת מלאי גורמת לסיכון מוגבר של אובדן מכירות, מכיוון שלקוחות נוטים יותר לחפש במקומות אחרים את הפריטים הדרושים להם. זה יכול להשפיע לרעה גם על קשרי לקוחות ארוכי טווח. Working, H. 1933, "Price Relations between July and September Wheat Futures at Chicago Since 1885", Wheat Studies of the Food Research Institute.
מאורת סמים

מאורת סמים הוא בית מגורים המשמש לסחר בסמים. מאורות אלו מספקות לנרקומנים מקום לצרוך את הסמים, מספקות מקום לסוחרי הסמים לסחור, ולעיתים גם משמשות כמעבדות לייצור סמים או להטמנה והחבאה שלהם. מאורות אלו מתבססות בדרך כלל בשכונות המאכלסות תושבים בעלי מעמד סוציו-אקונומי נמוך, ובבתים שננטשו ממגוון סיבות. קיומן של מאורות אלו גורר בדרך כלל פושעים ומעשי פשע שמתרחשים סביבם, לעיתים בשל הסחר בסמים ולעיתים בשל השפעת הסימום. במקרים מסוימים, תושבים שרפו את מאורות הסמים בתקווה כי המעשה ירחיק משכונותיהם את צרכני וסוחרי הסמים. בבריטניה נחקקו שני חוקים (חוק התנהגות אנטי-חברתית משנת 2003 וחוק שימוש לרעה בסמים משנת 1971) המסייעים למשטרה לסגור מאורות סמים ומרחיבים את אפשרויות האכיפה במקרים אלו. מדיה וקבצים בנושא מאורת סמים בוויקישיתוף Facebook, Twitter, Show more sharing options, Facebook, Twitter, 10 Children Found Left in Crack House, Los Angeles Times, ‏1997-01-25 (באנגלית אמריקאית) MAN CLEARED OF ARSON CHARGES IN FIRE AT ALLEGED CRACK HOUSE.(News/National/International) - Rocky Mountain News (Denver, CO) | HighBeam Research, web.archive.org, ‏2012-11-05 Wilkerson, Isabel; Times, Special To the New York (1988-10-22). "'Crack House' Fire: Justice or Vigilantism?". The New York Times (באנגלית אמריקאית). ISSN 0362-4331. נבדק ב-2022-06-22. Journal of Housing Law - 1368-65BV - SWEET & MAXWELL, web.archive.org, ‏2011-09-27 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
IPA (סוג בירה)

 אינדיה פייל אייל או IPA (באנגלית: India pale ale; "אייל בהיר הודי") הוא סגנון בירה בעל מרירות וטעמי כשות מודגשים, שמשתייך לקטגוריית האיילים הבהירים. הסגנון החל להתפשט באנגליה בשנת 1815 וצבר פופולריות רבה, בעיקר בתור בירה שמיועדת לייצוא להודו (שנמצאה תחת שלטון של חברת הודו המזרחית הבריטית עד שנת 1858) ולמקומות נוספים. במהלך המאות ה-19 וה-20 דעכה שוב הפופולריות של המשקה המריר, עד שנות ה-90, אז הוא זכה לאהבה מחודשת כסגנון המועדף על מבשלות הקראפט. IPA שחור הוא אמנם לא אייל בהיר כפי ששמו מעיד, אבל הוא חולק את הטעמים המרירים והכשותיים שאופייניים ל-IPA. השימוש בלתת קלויה מעניקה לבירה טעם מאלטי כהה שלא אופייני ל-IPA לרוב. ה-IPA השחור הראשון בושל בראשית שנות ה-90 על ידי גרג נונאן (Greg Noonan) מ-Vermont Pub & Brewery ונמכר במזיגה מהברז בלבד, אך לא צבר פופולריות בארצות הברית עד שנת 2009. ברוט היא גרסה קריספית ויבשה מאוד של IPA, שהומצאה על ידי קים סטורדוואנט (Kim Sturdavant) מ-San Francisco's Social Kitchen and Brewery. לייצור הברוט, מוסיפים המבשלים את האנזים עמילאז כדי להיפטר מכל הסוכרים. IPA כפול או IPA אימפריאלי הוא גרסה חזקה יותר וכשותית מאוד של IPA, שמכילה לרוב יותר מ-7.5% אלכוהול בנפח. IPA ניו אינגלנד (NEIPA), שמוכר גם בשמות Hazy IPA ("ערפילי") או Juicy IPA ("עסיסי"), הוא סגנון מתקתק, ארומטי יותר ומריר פחות מ-IPA קלאסי, שהומצא בשנת 2004 על ידי ג'ון קימיך ממבשלת אלכמיסט (Alchemist Brewery) שבווטרברי (Waterbury), ורמונט. הסגנון מאופיין בטעמים הדריים ופרחוניים עסיסיים, תוך שימת דגש על ארומות הכשות ולא על מרירותה. לבירה גוף כבד וחלק וצבעה עכור וערפילי/מעונן. תכונות אלה מושגות בעזרת שילוב של מספר טכניקות בישול, כולל שימוש בזנים ספציפיים של שמרים, תזמון הוספת הכשות וכוונון פרופיל המים. הסגנון הוכר כסגנון בירה נפרד על ידי איגוד המבשלים בשנת 2018. תת-סגנון של הניו אינגלנד הוא ה-Milkshake IPA (מילקשייק IPA), שהוא למעשה IPA ניו אינגלנד בתוספת לקטוז, בעל גוף קרמי יותר. טריפל IPA הוא גרסה חזקה יותר וכשותית יותר של IPA, שמכיל לרוב למעלה מ-10 אחוזי אלכוהול. IPA של החוף המערבי הוא סגנון של IPA מאוזן מאוד ויבש בעל טעמי לתת מינימליים, גוף צלול וטעמי כשות מודגשים. IPA לבן הוא סגנון שמשלב בין הטעמים של ה-IPA האמריקאי ושל בירות החיטה הבלגיות. בישראל יש מספר מבשלות המייצרות בירה בסגנונות שונים של IPA בהם:וויט ראביט, בירה הרצל, בירה אלכסנדר, בירה מלכה, בירה נגב, מבשלת שריגים, בירה שפירא ועוד. מבשלת בוטיק מדיה וקבצים בנושא IPA בוויקישיתוף
הכוחות המזוינים של סולטנות עומאן

הכוחות המזוינים של סולטנות עומאן (בערבית: القوات المسلحة لسلطان عمان) הם הכוח הצבאי של עומאן. הכוחות אחראיים להגן על שלמותה וריבונותה של עומאן, ולשמור על סולטאני עומאן. הצבא מורכב מזרועות: הצבא המלכותי של עומאן, הצי המלכותי העומאני, חיל האוויר המלכותי עומאני, כוחות הסולטנות המיוחדים וכוחות המשמר המלכותי עומאן. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ההיסטוריה הצבאית של עומאן היא ארוכת שנים מפני שמדינה זו הצליחה לשמור על עצמאות החלקית לאורך רוב התקופת הקולוניאלית. ואף לתקופה מסוימת גבר צבאה על צבאות אירופאיים מתקדמים ממנו והיה לאימפריה קולונילית על חשבון זו הפורטוגלית. (להרחבה ראה ערך: היסטוריה של עומאן) צבא המודרני של עומאן הוקם בשנות ה-50 של המאה ה-20, וגם כיום רוב נשקו והתמיכה הביטחונית של הצבא מסופק על ידי הממלכה המאוחדת. בזמן זה חלו מספר ניסיונות מרידה במדינה שלא צלחו, וכיום הצבא לוקח חלק במספר שיתופי פעולה ביטחוניים עם מדינות ערב השכנות. הצבא עדיף מבחינה איכותית על זה של מדינות שכנות רבות למעט ערב הסעודית ואיראן, עם גדוד אחד של טנקי קרב מסוג צ'אלנג'ר 2 שנבנה בבריטניה וגדוד של M60 פטון. עומאן קיבלה 174 כלי רכב משוריינים קלים מסוג מואג פיראנה (אנ') ויותר מ-80 מכוניות סיירים VBL (אנ') מצרפת כדי לחזק עוד יותר את היכולות הצבאיות. מבחינה ארטילרית, בשנות ה-90 של המאה ה-20, עומאן קיבלה הוביצרים G6 (אנ') מדרום אפריקה, ויכולות הנ"ט של עומאן אמורות להתחזק מאוד על ידי 100 טילי Javelin (אנ') שיסופקו בקרוב מארצות הברית. הכוחות המזוינים של עומאן מאומנים ומתודרכים לעיתים קרובות על ידי הצבא הבריטי, כולל SAS (קומנדו). חיל האוויר של עומאן (אנ') מחומש אף הוא בציוד מודרני. מדיה וקבצים בנושא הכוחות המזוינים של סולטנות עומאן בוויקישיתוף Policy on loan service personnel from UK to Oman and direct military assistance | The National Archives, web.archive.org, ‏2018-01-10